Іван Іларыёнавіч Бардышаў

Іван Іларыёнавіч Бардышаў (, с. Рускія Нарвашы, Янцікаўскі раён, Чувашыя — ) — беларускі савецкі вучоны ў галіне лесахіміі. Член-карэспандэнт АН БССР (1959), доктар хімічных навук (1953), прафесар (1955).

 Біяграфія 
Скончыў Ленінградскую лесатэхнічную акадэмію ў 1936 годзе. Удзельнік Вялікай Айчыннай вайны. З 1954 загадчык кафедры хіміі Беларускага лесатэхнічнага інстытута, адначасова загадчык лабараторыі лесахіміі, у 1963-79 загадчык лабараторыі хіміі тэрпеноідаў Інстытута фізіка-арганічнай хіміі АН БССР.

 Навуковая дзейнасць 
Навуковыя працы па распрацоўцы сучасных метадаў аналізу тэрпеноідаў, вывучэнню іх хімічнай будовы і ператварэнняў, сінтэзу практычна важных прадуктаў. Распрацаваў тэхналогію сінтэзу медыцынскіх прэпаратаў — , эпікамфары,  і іх вытворных, метад асвятлення каніфолі, спосабы атрымання гідрыраванай, палімерызаванай і дыспрапарцыяніраванай каніфолі, каніфолі з высокімі дыэлектрычнымі ўласцівасцямі і іншае.

Вызначыў колькасны склад сумесяў , іх кіслародзмяшчальных вытворных і смаляных кіслот, выдзеленых з дрэў іглічных пародЧлен-карэспандэнт БАРДЫШАЎ Іван Іларыёнавіч .

 Навуковыя працы 
Аўтар больш за 500 навуковых прац, у тым ліку 6 манаграфій, больш за 50 вынаходстваў:

 Развитие отечественной лесохимической промышленности. Мн., 1958.
 Синтетические продукты из канифоли и скипидара. Мн., 1964 (в соавт.).
 Новое в лесохимии. М., 1973.

 Узнагароды 
Узнагароджаны ордэнамі Працоўнага Чырвонага Сцяга (1962), Айчыннай вайны II ступені (1985), медалямі.

 Літаратура 
 Весці АН БССР. Серыя хімічных навук. 1992, № 5-6.

 Спасылкі 
 Іван Іларыёнавіч Бардышаў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Хімікі Беларусі